รายงานการประชุมข้าราชการครูและบุคลากรทางการศึกษาโรงเรียนคลองลานวิทยา
ครั้งที่ ๑๐/๒๕๕๙  (เตรียมการก่อนเปิด)
วันพฤหัสบดีที่ ๒๗ ตุลาคม พ.ศ. ๒๕๕๙ เวลา ๑๓.๐๕ น.
ณ ห้องประชุมโรงเรียนคลองลานวิทยา

ประธานการประชุม	นายสมชาย     อังสุโชติเมธี	ผู้อำนวยการโรงเรียนคลองลานวิทยา
ผู้ประชุม	        	๗๘   คน
ผู้มาประชุม	   	๗๖   คน
ผู้ไม่มาประชุม	             ๒   คน 	ได้แก่	
			   ๑. นางสาววรรณวิมล  ปราจันทร์	ลาคลอดบุตร
			   ๒. นางประทวน	มาดี		ขออนุญาตไปพบแพทย์
ผู้ร่วมประชุม  นักศึกษาฝึกประสบการณ์ฯ  จำนวน ๑ คน 

ระเบียบวาระที่ ๑ เรื่องที่ประธานแจ้งให้ทราบ
  ๑.๑ แนวทางการปฏิบัติอันเนื่องกับงานพระบรมศพ  สำนักนายกรัฐมนตรีให้สถานที่ราชการ
ลดธงครึ่งเสาเป็นเวลา ๓๐ วัน ตั้งแต่วันที่ ๑๔ ตุลาคม ๒๕๕๙ เป็นต้นไป  ให้ข้าราชการแต่งกายไว้ทุกข์เป็นเวลา ๑ ปี  
จัดสถานที่ถวายความอาลัย และงดกิจกรรมเพื่อความบันเทิง
  ๑.๒ สพฐ. ให้จัดทำโบว์ไว้ทุกข์บริการประชาชน   สพฐ. ให้โรงเรียนจัดทำโบว์ไว้ทุกข์บริการ
ประชาชน  โดยโรงเรียนจะจัดทำริบบิ้นสีดำ แจกให้นักเรียนคนละ ๓ ชิ้น เพื่อให้นำไปแจกให้กับผู้ปกครองหรือประชาชนทั่วไป นอกจากนี้โรงเรียนจะผูกผ้าเพิ่มเติมบริเวณรั้วด้านหน้าโรงเรียน ตั้งโต๊ะหมู่ ตั้งเครื่องทองน้อย สักการะพระบาทสมเด็จพระเจ้าอยู่หัวในพระบรมโกศ ณ โดมอเนกประสงค์  ในวันที่ ๑ พฤศจิกายน ๒๕๕๙ จะทำพิธีถวายความอาลัย กิจกรรมต่างๆ ให้รายงาน สพม.๔๑ เพื่อรวบรวมให้ สพฐ. ทราบต่อไป
  ๑.๓ ขอบคุณคณะครูที่เข้าร่วมกิจกรรมวันตำรวจเมื่อวันที่ ๑๓ ตุลาคม ๒๕๕๙  วันปิยมหาราช
เมื่อวันที่ ๒๓ ตุลาคม ๒๕๕๙  และงานทอดกฐินสามัคคี  ณ วัดไพรสณฑ์รัตนาราม เมื่อวันที่ ๒๒-๒๓ ตุลาคม ๒๕๕๙
  ๑.๔ ร่วมแสดงความยินดีกับครูที่ได้รับคำสั่งเลื่อนวิทยฐานะ  ขอร่วมแสดงความยินดีกับนางสาว
พรรณพรรษ  กิจจา  นางพรประภา  งามประดับเลิศ  และนางสาวศรัณย์พร  ฟุ้งธานีรัตน์ ที่ได้รับคำสั่งเลื่อน
วิทยฐานะเป็น ชำนาญการพิเศษ
  ๑.๕ ข้าราชการครูขออนุญาตไปต่างประเทศ  จากการที่ข้าราชการไทยจำนวนหนึ่งเดินทางไป
ประเทศไต้หวันแล้วถูกกักตัว ณ ท่าอากาศยานเถาหยวน นั้น  สพฐ. แจ้งให้ข้าราชการครูที่จะเดินทางไปไต้หวัน
ใช้หนังสือเดินทางธรรมดาแทนหนังสือเดินทางราชการ และต้องมีวัตถุประสงค์ทางด้านเศรษฐกิจ วิชาการ และวัฒนธรรมเท่านั้น
  ๑.๖ ขอเชิญชวนแต่งกายด้วยผ้าไทยทุกวันศุกร์  สพม. ๔๑ ขอเชิญชวนแต่งกายด้วยผ้าไทย
ทุกวันศุกร์ แต่เนื่องด้วยอยู่ในช่วงงานพระพรมศพพระบาทสมเด็จพระเจ้าอยู่หัวภูมิพลอดุลยเดชฯ จึงขอเชิญชวน
ให้คณะครูแต่งกายด้วยชุดผ้าไทยสีดำหรือสีขาว
  ๑.๗ การบรรจุและแต่งตั้งนักเรียนทุนโครงการผลิตครูเพื่อพัฒนาท้องถิ่น   สพฐ.จัดสรรครูผู้ช่วย
ตามโครงการผลิตครูเพื่อพัฒนาท้องถิ่นให้กับโรงเรียนคลองลานวิทยา  จำนวน ๒ คน คือ นางสาวเพ็ญนภา  
โสมประทุม  วิชาเอกวิทยาศาสตร์ทั่วไป  และนางสาวเครือวัลย์  ปัญญา  วิชาเอกสังคมศึกษา  นอกจากนี้ สพม.๔๑ จะเรียกบรรจุครูผู้ช่วยวิชาเอกคณิตศาสตร์ จำนวน ๑ คน 
  ๑.๘ ครูใหม่แนะนำตนเอง  ครูผู้ช่วยที่บรรจุใหม่แนะนำตนเอง จำนวน ๒ คน คือ นางสาว
เพ็ญนภา  โสมประทุม  วิชาเอกวิทยาศาสตร์ทั่วไป  และนางสาวเครือวัลย์  ปัญญา  วิชาเอกสังคมศึกษา  
และ Miss. Eliza  Rose Vera  ครูจ้างสอนวิชาภาษาอังกฤษ
  ๑.๙ การใช้ถ้อยคำถวายความอาลัย  สำนักนายกรัฐมนตรีแจ้งให้ใช้ถ้อยคำถวายความอาลัย ดังนี้
“ปวงข้าพระพุทธเจ้า ขอน้อมเกล้าน้อมกระหม่อมรำลึกในพระมหากรุณาธิคุณหาที่สุดมิได้ ข้าพระพุทธเจ้า.... ”

ระเบียบวาระที่ ๒ รับรองรายงานการประชุมครั้งที่ ๙/๒๕๕๙
                       ที่ประชุมมีมติ รับรอง

ระเบียบวาระที่ ๓ เรื่องสืบเนื่องจากการประชุมครั้งที่แล้ว
	  ระเบียบวาระที่ ๑ ข้อ ๑.๗  การเสริมสร้างบรรยากาศและแรงจูงใจในการเรียนการสอน
ภาษาอังกฤษ  ให้งานอาคารสถานที่ดำเนินการจัดทำป้ายบอกห้อง/สถานที่ต่างๆ ในโรงเรียนเป็นภาษาอังกฤษ
มอบหมายให้งานอาคารดำเนินการจัดทำป้ายบอกสถานที่ต่างๆ ในโรงเรียนเป็นภาษาอังกฤษ

ระเบียบวาระที่ ๔ เรื่องเสนอเพื่อพิจารณา
	   การจัดการเรียนการสอนวิชา IS  นักเรียนชั้น ม.๔ จะเริ่มเรียนวิชา IS  ในวันที่ ๒๘-๓๐ 
ตุลาคม ๒๕๕๙  และนักเรียนชั้น ม.๑ จะเริ่มเรียนวิชา IS  ในวันที่ ๒๙-๓๑ ตุลาคม ๒๕๕๙  ในวันที่ ๒๘,๒๙ ตุลาคม ๒๕๕๙ ขอเชิญคณะครูร่วมรับฟังคำชี้แจงการปฏิบัติงานก่อนทำกิจกรรมวิชา IS
                      ก่อนจัดกิจกรรมการเรียนการสอนวิชา IS  คณะครูและนักเรียนจะร่วมพิธีถวายความอาลัยพระบาทสมเด็จพระเจ้าอยู่หัวในพระบรมโกศ  
	 จะแบ่งนักเรียนเป็น ๕ กลุ่ม แต่ละกลุ่มจะมีครูที่ปรึกษาประจำกลุ่มๆ ละ ๕ คน  ให้ตั้งชื่อเรื่อง
เป็นภาษาอังกฤษด้วย และจะนำเสนอผลงาน ณ โดมอเนกประสงค์

ระเบียบวาระที่ ๕ เรื่องจากกลุ่มบริหารงาน
 ๕.๑ งานที่เกี่ยวข้องกับกลุ่มบริหารวิชาการ
	       ๕.๑.๑  ๑ กลุ่ม ๑ ปี คลองลานวิทยา ปี ๕  ในชั่วโมงโครงงานขอให้ครูที่ปรึกษาเน้นเกี่ยวกับ
ธุรกิจพอเพียง โดยให้นักเรียนเลือก สำรวจ ค้นคว้าในการทำโครงงาน และนำออกจำหน่ายในงานโลกวิชาการ  
โดยกำหนดรูปแบบกิจกรรม ดังนี้
		      ม.๑ ทำของที่ระลึก ของชำร่วย
		      ม.๒ การแปรรูปอาหาร
		     ม.๓ วัฒนธรรมไทย
		      ม.๔ , ปวช.๑ ภูมิปัญญาท้องถิ่น
		      ม.๕ , ปวช.๒ สิ่งประดิษฐ์จากวัสดุเหลือใช้ภายในบ้าน
                     ๕.๑.๒ กิจกรรมลดเวลาเรียน  ภาคเรียนที่ ๒/๒๕๕๙ จะมี ๒๐ กลุ่ม  นักเรียนจะเรียนเป็นห้อง 
๑ เดือนเปลี่ยน ๑ ครั้ง และต้องจัดทำแผนการจัดกิจกรรมส่งด้วย
                           ๕.๑.๓ ขอให้คณะครูปรับเปลี่ยนรูปแบบการเขียนแผนการจัดการเรียนรู้ตามแบบที่วิชาการนำเสนอในเว็บไซต์โรงเรียน 
                           ๕.๑.๔ ขอให้ฝ่าย/งานต่างๆ  ลงปฏิทินปฏิบัติงานของภาคเรียนที่ ๒/๒๕๕๙ ด้วย
                           ๕.๑.๕ ขอเชิญหัวหน้ากลุ่มสาระการเรียนรู้สังคมศึกษาฯ และหัวหน้ากลุ่มสาระการเรียนรู้วิทยาศาสตร์  รองฯ กวีวัฒน์  เงินขาว  นายวินัย  สีกิ  และนางอ้อมจิต  สระทองจันทร์  เข้าร่วมการประชุม 
ณ ห้องประชุมวิชาการ  ในวันที่ ๒๘ ตุลาคม ๒๕๕๙  เวลา ๐๙.๐๐ น.
                           ๕.๑.๖ จะมีการปรับตารางสอนใหม่อีกครั้งหนึ่งเพราะมีครูมาบรรจุไม่ตรงเอก ซึ่งอาจจะทำให้มีการเปลี่ยนแปลงตารางสอนของครูบางคน 
                           ๕.๑.๗ ในวันที่ ๓๑ ตุลาคม ๒๕๕๙  ขอให้ครูที่สอนวิทยาศาสตร์และคณิตศาสตร์ ระดับมัธยมศึกษาตอนต้น ดู VDO Conference  และให้บันทึกความรู้ เพราะจะมีการประเมินด้วยการสอบประมาณกลางเดือนเมษายน ๒๕๖๐
                           ๕.๑.๘ ในวันที่ ๒๘ ตุลาคม ๒๕๕๙  หัวหน้ากลุ่มสาระการเรียนรู้ภาษาต่างประเทศ
จะเข้าร่วมการประชุมปฏิบัติการใช้สื่อเสริมภาษาอังกฤษเพื่อการเรียนการสอนภาษาอังกฤษด้วยระบบ VDO Conference   ณ โรงเรียนวัชรวิทยา  ส่วนคณะครูในกลุ่มสาระการเรียนรู้ภาษาต่างประเทศที่เหลือทั้งหมดให้ดู
VDO Conference  ที่โรงเรียน
                           ๕.๑.๙ ขอให้คณะครูเช็คการเข้าแถวหน้าเสาธง/เวลามาเรียนด้วย เพราะผู้ปกครองตรวจเช็คนักเรียนในปกครองของตนเองได้ทางเว็บไซต์โรงเรียน บางครั้งผู้ปกครองโทรศัพท์มาสอบถามว่านักเรียนในความปกครองของตนมาโรงเรียนแต่โรงเรียนไม่เช็คว่านักเรียนมาเรียน/เข้าเรียน จึงสงสัยว่านักเรียนในความปกครองของตนมาโรงเรียน/เข้าเรียนหรือไม่
           ๕.๒ งานที่เกี่ยวข้องกับกลุ่มบริหารทั่วไป
	       ๕.๒.๑ แนวปฏิบัติการแต่งกายงานพระบรมศพฯ  การร่วมงานพระราชพิธีแต่งกายชุดปกติขาว 
ไว้ทุกข์  การแต่งกายไว้ทุกข์ทั่วไป  ชาย ให้แต่งด้วยเสื้อเชิ้ตสีขาวหรือสีดำ ผูกเนกไทสีดำ หากจะสวมเสื้อสูทหรือเสื้อคลุมให้ใช้สีดำ  หญิง ใส่เสื้อสีดำ/ขาว หรือชุดตามหลักของศาสนา 
                     ๕.๒.๒ การทำริบบิ้นสีดำ โรงเรียนจะจัดทำริบบิ้นสีดำแจกให้นักเรียน ม.๔ ทุกคนในวันพรุ่งนี้
                     ๕.๒.๓ โรงเรียนจัดโต๊ะ ตั้งเครื่องทองน้อย สักการะพระบาทสมเด็จพระเจ้าอยู่หัวภูมิพลอดุลย
เดชฯ บริเวณหน้าโรงเรียน และจะผูกผ้าเพื่อตกแต่งรั้วโรงเรียนด้วยผ้าสีดำและสีขาว นอกจากนี้จะจัดสมุดลงนามถวายอาลัยพระบาทสมเด็จพระเจ้าอยู่หัวในพระบรมโกศให้กับบุคลากรและนักเรียนได้ลงนามถวายอาลัย
          ๕.๓ งานที่เกี่ยวข้องกับกลุ่มบริหารงบประมาณ/บุคคล
	                ๕.๓.๑ โรงเรียนออกคำสั่งแต่งตั้งบุคลากรเพื่อตรวจสอบพัสดุ ประจำปี ๒๕๕๙ แล้ว ขอให้ดำเนินการตรวจสอบพัสดุตามความเป็นจริงด้วย
                               ๕.๓.๒ งานบุคคลแจกแบบสำรวจข้อมูลผู้ประกอบวิชาชีพทางการศึกษา ปี ๒๕๕๙ ให้กับ
คณะครูแล้ว ขอให้ส่งภายในสัปดาห์หน้าที่นางสาวรัชนีกร  พานชัย
                ๕.๓.๓ คำสั่งเลื่อนขั้นเงินเดือนจะติดที่บอร์ดประชาสัมพันธ์เพื่อให้คณะครูตรวจสอบความ
ถูกต้องของขั้นเงินเดือน
                ๕.๓.๔ ขอให้ครูที่ปรึกษาระดับมัธยมศึกษาตอนต้นส่งรายชื่อนักเรียนเพื่อรับทุนปัจจัยพื้นฐาน
ห้องเรียนละไม่เกิน ๑๑ คน ภายในวันที่ ๗ พฤศจิกายน ๒๕๕๙  ที่นางสาวชัชญาภา  วงศ์กองแก้ว
                ๕.๓.๔ ครูที่จัดกิจกรรมลดเวลาเรียนเพิ่มเวลารู้ที่ต้องการใช้วัสดุฝึก ขอให้แจ้งนางอ้อมจิต  
สระทองจันทร์  เพื่อรวบรวมส่งให้คณะกรรมการกลั่นกรองก่อนแล้วจะจัดซื้อให้
          ๕.๔ งานที่เกี่ยวข้องกับกลุ่มงานกิจการนักเรียน
	      ๕.๔.๑ งานกิจการนักเรียนจะจัดครูที่มาบรรจุใหม่เป็นครูที่ปรึกษาประจำชั้นเรียนให้
	      ๕.๔.๒ ขอให้ครูที่ปรึกษามารับผู้ปกครองจิตอาสาในตอนเช้าด้วย
	      
ระเบียบวาระที่ ๖ เรื่องอื่นๆ
ผอ.สมชาย  อังสุโชติเมธี
แจ้งเรื่องมาตรฐานการศึกษาขั้นพื้นฐานเพื่อการประเมินคุณภาพภายในของสถานศึกษาประกาศใช้แล้ว
ลงวันที่ ๑๓ ตุลาคม ๒๕๕๙ เหลือเพียง ๔ มาตรฐาน คือ
มาตรฐานที่ ๑ คุณภาพผู้เรียน
มาตรฐานที่ ๒ กกระบวนการบริหารและการของผู้บริหารสถานศึกษา
มาตรฐานที่ ๓ การบวนการจัดการเรียนการสอนที่เน้นผู้เรียนเป็นสำคัญ
มาตรฐานที่ ๔ ระบบการประกันคุณภาพภายในที่มีประสิทธิผล
	รายละเอียดดังเอกสารแนบท้าย

